google/wiki40b huggingface dataset:
Dødsstjernen

Dødstjernen er en fiktiv romstasjon og supervåpen fra de originale Star Wars-filmene. Stasjonen er på størrelse med en liten måne, bygd av imperiet.

Den andre Dødsstjernen

Etter at den første dødsstjernen ble sprengt besluttet keiseren at det skulle konstrueres en ny Dødsstjerne.Den var både større og mer kraftfull enn den første. I Star Wars Episode VI: Jediridderen vender tilbake fant opprørerne ut hvordan de skulle ødelegge denne romstasjonen før den ødela dem. Dødsstjernen hadde et skjold som var nærmest ugjennomtrengelig. Han Solo, Leia, Chewbacca og mange flere opprørere dro ned til månen Endor, der skjoldgeneratoren stod. Etter et hardt slag greide opprørerne å sprenge skjoldgeneratoren og angripe Dødsstjernen. Imens var Luke Skywalker fanget inni Dødsstjernen sammen med Darth Vader og keiseren. Luke greide så vidt å komme seg unna med Darth Vader før hele romstasjonen ble sprengt av Lando og opprørerhæren. De kom seg inn til Dødsstjernes kjerne og sprengte den.
Ingrisma nasuta

Utseende

En middelsstor (ca. 25 millimeter), nokså bred gullbasse, vanligvis svart med grønne dekkvinger, kan også være helt svart. "Snuten" er rundet spadeformet forlenget. Oversiden er ganske tett punktert, dekkvingene med grove punktrader.

Utbredelse

Arten lever i Vietnam og det sørlige Kina (Guangxi).
Flevo kraftverk

Flevo kraftverk er et gasskraftverk med kombinert gassdrift og oljedriftfyring i Nederland. Det har en installert produksjonskapasitet på 579 MW fordelt på 2 turbiner. Anlegget ble ferdig i 1968–1989. Brenselstypen er naturgass og olje.
Nordre Aker prosti

Nordre Aker prosti er et prosti i Oslo bispedømme i Den norske kirke.

Historikk

Prostiet ble opprettet i 1984 under navnet Torshov prosti, ved deling av Oslo domprosti. Det nye prostiet fikk prestegjeldene Torshov, Sagene, Lilleborg, Sofienberg, Paulus, Grefsen og Tonsen samt Aker sykehusprest. Det skiftet navn til Nordre Aker prosti 1994.
Prostiets grenser ble justert med virkning fra 2011, da Grefsen sogn ble overført fra Nordre Aker til Vestre Aker, Tonsen ble overført fra Nordre Aker til Østre Aker og Hasle og Sinsen ble overført fra Østre Aker til Nordre Aker.
Fra 1. januar 2015 ble flere sogn slått sammen parvis.
Valginae

Utseende

Nokså små (den nordeuropeiske arten 6-10 millimeter) skarabider. Det er tydelig forskjell på kjønnene. Pronotum har to lengdekjøler, dekkvingene dekker ikke hele bakkroppen.

Levevis

Larven utvikler seg i morken ved. De voksne billene kan finnes på blomster, ofte flere sammen.
Hyperkjempe

En hyperkjempe er en stjerne med enormt stor masse og ekstremt høy lysstyrke.

Definisjon

Ordet «hyperkjempe» brukes ofte noe vagt som et begrep for de mest massive stjernene man kjenner til, men det finnes mer presise definisjoner. I 1956 brukte astronomene Feast og Thackaray begrepet «super-superkjempe» (senere hyperkjempe) for stjerner med en absolutt størrelsesklasse < -7. Keenan foreslo i 1971 på sin side at betegnelsen kun skulle brukes for superkjemper som i det minste viste en bred spektrallinje i Hα, noe som indikerer en omfattende stjerneatmosfære som i sin tur er et kjennetegn for det høye massetapet som disse stjernene kjennetegnes ved. Keenans kriterium er det i dag mest brukte. Dette betyr at en hyperkjempe ikke nødvendigvis må ha en masse høyere enn en lignende superkjempe, men de mest massive stjernene anses å være hyperkjemper og kan ha masser oppimot 100–150 solmasser.
Hyperkjemper er ikke det samme som lyssterke blå variabler. En hyperkjempe klassifiseres slik på grunn av dens størrelse og tap av masse, mens en lyssterk blå variabel antas å være en massiv blå superkjempe som gjennomgår en fase i sin utvikling der den taper en stor mengde materie.

Luminositet

Hyperkjemper er svært lyssterke stjerner, opp til millioner ganger solens luminositet, men har vidt forskjellige temperaturer på mellom 3 500 og 35 000 K. Nesten alle hyperkjemper viser variasjoner i lysstyrken på grunn av ustabiliteter i stjernenes indre. På grunn av deres høye masser er livstiden for en hyperkjempe svært kort i et astronomisk perspektiv. Til forskjell fra solen som har en beregnet livslengde på rundt 10 milliarder år regnes hyperkjemper ikke å leve lengre enn et par milliarder år. På grunn av dette er hyperkjemper ekstremt uvanlige og bare en håndfull eksempler finnes katalogisert.

Stabilitet

Ettersom stjerners luminositet øker eksponensielt med massen ligger lysstyrken hos hyperkjemper ofte veldig nære Eddingtongrensen, som kort forklart er luminositeten der det gravitasjonelle trykket tilsvarer strålingstrykket utover. Dette betyr at strolingsstrømmen gjennom fotosfæren hos en hyperkjempe kan være nær ved å blåse bort fotosfæren. Over Eddingtongrensen antas stjernen å genere så mye stråling at deler av dens ytre lag kastes ut i kraftige utbrudd, noe som effektivt begrenser stjerner fra å skinne med høyere luminositet over lengre perioder.
Arley Dinas

Landslaget

Arley Dinas spilte 29 landskamper for Colombias herrelandslag. Han ble tatt ut i Colombias tropp til CONCACAF Gold Cup for menn 2000 og Copa América 2004.
Oligographa juniperi

Utseende

En middelsstor (vingespenn 52-58 millimeter), grå svermer. Thorax har smale, svarte sidestriper og forvingen noen svarte streker, ellers ingen påfallende tegninger. Bakvingene er gråsvarte.

Levevis

Til tross for at artsnavnet kan tyde på at arten lever på einer, lever larvene på en tofrøbladet plante, Tecomaria capensis (Bignoniaceae).

Utbredelse

Arten er utbredt i det sørlige Afrika: Sør-Afrika og Mosambik.
Score (Dream Theater)

DVD

Spor 1 til 8 er med Dream Theater alene. Spor 9 til 14 er med Dream Theater og The Octavarium Orchestra.
Prisen

Handling

En forfyllet amerikansk forfatter (Newman) er i Stockholm for å motta Nobelprisen i litteratur, og blir blandet inn i  en spion-historie da han oppdager at prisvinneren i fysikk er kidnappet og byttet ut med en østtysk agent.

Om filmen

Filmen vant en Golden Globe for beste kvinnelige nykommer (Elke Sommer).
Johan Jæger Caroliussen

Johan Jæger Caroliussen (født 24. mai 1868 i Dverberg (nå Andøy), død 1950) var fisker, gårdbruker og politiker (V). Han begynte som fisker alt 13 år gammel, og kjøpte egen båt da han var 18 år. Fra 1895 var han også gårdbruker i Bjørnskinn. Caroliussen var stortingsrepresentant i åtte perioder. Han representerte Vesteraalen fra 1916 til 1921 og Nordland fra 1922 til 1945. Han satt i herredsstyret for Dverberg mellom 1898 og 1907 og mellom 1910 og 1928, og var også varaordfører i 9 år.
Andvarenaut

Andvarenaut er navnet på en magisk gullring som nevnes i blant annet Eddakvadet Reginsmål og fornaldersagaen om Volsungene som er et av kildeskriftene til norrøn mytologi. Andvarenaut skal opprinnelig ha tilhørt dvergen Andvare. Andvare ble drept av Loke og gullskatten ble overtatt av Reidmar. Men over ringen lå en forbannelse, og Reidmar ble, etter å ha fått ringen, drept av sin sønn Fåvne. Fåvne fikk så ringen, og han ble omskapt til en grisk drage som voktet over skatten sin til han ble drept av Sigurd Fåvnesbane.
Historien om Andvarenaut er svært lik historien om Rhingullet og Nibelungenes ring som er fortalt i det tyske nasjonaleposet Nibelungenlied. Dette middelalderdiktet var inspirasjonskilde til Richard Wagners operasyklus Nibelungenringen. I Nibelungenringen har dvergen Alberich samme rolle som Andvare i Volsungesaga, og hovedpersonen Siegfried er det tyske motstykket til Sigurd Fåvnesbane.
J.R.R. Tolkiens epos Ringenes herre er bygd over den samme historien. Her heter dvergen Gollum.
Köniz

Historie

Regionen har vært bebodd i lang tid. Det har blitt gjort funn en har datert tilbake til bronse- og jernalderen. Samtidig har man funnet rester av romerske villaer og gravplasser fra tidlig middelalder. Den eldste delen av den nåværende reformerte sognekirken dateres tilbake til 1100-tallet. Ifølge legenden ble kirken grunnlagt av kong Rudolf av Burgund og hans kone Bertha av Schwaben.
Stalltips

Stalltips er et musikkalbum med Lillian Askeland, utgitt i 1979. Albumet lå 17 uker på VG-lista og endte med 16.-plass som beste plassering.
Alumn

Alumn er et latinsk ord som brukes om tidligere studenter ved et universitet eller en høgskole. På latin er formen alumnus, flertall alumni, hankjønnsformer og alumna, flertall alumnae, hunkjønnsformer. På norsk er Språkrådets anbefaling å bruke det kjønnsnøytrale alumn i entall og alumner i flertall. Alumnus- brukes i sammensetninger som alumnusarrangement eller alumnusnettverk.
Alumnene er ved en del læresteder organisert i alumnusorganisasjoner, som gjerne arrangerer studentgjenforeningstreff og pengeinnsamlinger. Ved noen universiteter sitter representanter for alumnusorganisasjonene i universitetsstyret.
Medlemskap i en alumnusorganisasjon er ofte en selvfølge i engelsktalende land. Universitetene bruker også sitt nettverk av alumner til å samle inn penger. Ved norske læresteder er alumnusarbeid relativt nytt, og det er i liten grad økonomisk rettet. I stedet tenker man at kontakt med sine alumner er en viktig del av samfunnsengasjementet til et universitet, og at universitetets egne alumner kan være dets beste ambassadører, særlig med tanke på studentrekruttering, og som en «møteplass for kunnskapsdeling og erfaringsutveksling mellom universitetet og samfunns- og arbeidsliv».
Asterix: Byplanleggeren

Asterix: Byplanleggeren (Astérix - Le Domaine des Dieux) er en fransk/belgisk dataanimert animasjonsfilm fra 2014. Filmen er i 3D og er løst basert på det syttende albumet i Asterix-tegneserien Byplanleggeren.

Om filmen

Filmen hadde premiere i Frankrike den 26. november 2014 og ble vist i over 696 kinoer, hvor den spilte inn 7,64 millioner euro den første uken.
Sơn La-demningen

Sơn La-demningen er en demning med vannkraftverk under bygging ved elva Da i det nordlige Vietnam, nær byen Sơn La. Kraftverket vil få en installert effekt på 2 400 MW, fordelt på seks turbiner. Demningen blir 177 meter høy og reservoaret blir på 44 043 hektar overflateareal.
Utbyggingen startet i 2005 , og hele anlegget skal stå ferdig i 2012. Generator nr 1 ble idriftsatt med vellykket test i desember 2010.
Det har vært sterke protester mot utbyggingen, som gir en oversvømming som fører til flytting av minst 100.000 personer i Vietnam.
Mieskuoro Huutajat

Mieskuoro Huutajat (Det ropende mannskoret) er et kor fra Uleåborg, Finland. Koret ble dannet i 1987, og hadde da 20 medlemmer. Senere har dette økt til ca. 30.
Mannskoret, under ledelse av Petri Sirviö, har blitt internasjonalt kjent for sine høylytte, svært utradisjonelle tolkninger av ulike sanger. I første rekke dreier dette seg om finske patriotiske sanger, men også av ulike lands nasjonalsanger. Ett eksempel på dette er The Star-Spangled Banner.
Huutajat sang under Congratulations; en spesialkonsert for den 50. Eurovision Song Contest i København i oktober 2005. Koret opptrådte også under Vinterfestuka i Narvik i mars 2013.

Dokumentarfilm

Koret ble portrettert i dokumentarfilmen Screaming Men, utgitt i 2003.
Ryllikstengelvikler

Utseende

En middelsstor (vingespenn 13-15 millimeter), brunspraglete vikler. Forvingen er livlig rødlig brunspraglete, med en snøhvit flekk ved bakkanten.

Levevis

Larven utvikler seg i rot og skudd av ryllik (Achillea millefolia).

Utbredelse

Arten er utbredt over det meste av Europa, og i det nordlige Asia.
I Norge er den bare registrert i Østfold.
Sioux County (Iowa)

Navn

Fylket har navn etter siouxfolket.
Suggestopedi

Suggestopedi (epolasi) er en pseudovitenskapelig metode med røtter i psykologien, som skal øke menneskers læringspotensial. Metoden er utviklet av hjerneforskeren og psykiateren Georgi Lozanov, som opprinnelig kommer fra Bulgaria. Etter kommunismens fall har han bodd i Wien. Det finnes ikke vitenskapelig belegg for metoden."
Ordet suggestopedi kommer av det engelske ordet suggest som brukes i betydningen «å tilby» eller «å foreslå».
Metoden har blitt evaluert av 20 professorer fra hele verden og UNESCO utarbeidet en rapport om metoden i 1982. De anbefalte at det ble opprettet opplæring i metoden, og at lærere fikk opplæring i denne. Da kommunistene ble klar over denne suksessen, ble arbeidet til Dr. Lozanov stoppet. De tok fra ham passet da han skulle reise utenlands, og han fikk husarrest i 10 år. I denne tiden ble det vanskelig for vesten å få ut informasjon om metoden. Det ble mange myter og mange imitatorer som dukket opp, og metoden ble koblet til «superlæring» og «akselerert læring», som var retninger som dukket opp i USA.
Dr. Lozanov har opprettet Lozanovs International Trainer’s Association (LITA), som skal spre hans arbeid. Han har utdannet ca. 30 trenere i metoden i forskjellige land i verden. Disse skal blant annet arbeide for spredning av metoden.
I Norge er det blitt startet et prosjekt som heter «Metodeutvikling i språkopplæringen for voksne innvandrere».
Utdanningsdirektoratet bevilget midler til et pilotstudium ved Høgskolen i Vestfold – «Metodeutvikling i språkopplæring med vekt på suggestopedi». Høgskolen i Østfold har nå overtatt studiet.
Sophie Gengembre Anderson

Liv og arbeid

Hun ble født i Paris med engelsk mor og fransk far, arkitekten Charles A.C. Gengembre. Som ung studerte hun portrettmaleri under Baron von Steuben i Paris. 
Da februarrevolusjonen brøt ut i 1848 flyttet hun med familien sin til Cincinnati i USA. Der giftet hun seg med den britiske kunstneren Walter Anderson, en annen prerafaelitt. De to dro tilbake til England i 1854. Året etter stilte hun ut sitt første bilde i Royal Academy.
Anderson var en dyktig maler som særlig kunne få frem lyseffekter og folder i klær. Hun malte både portretter og landskapsmalerier, men valgte særlig barn som modeller. Hun malte f.eks. flere italienske bondeunger som hun møtte på Capri.
Sophie Gengembre Anderson døde i sitt hjem i Falmouth, England i 1903.
Bjørnetjeneste

Bjørnetjeneste er en velment tjeneste som får negative konsekvenser for mottakeren. Uttrykket stammer ifølge Falk og Torps Etymologisk ordbog over det norske og danske sprog (1903) fra den franske dikteren Jean de La Fontaines fabel om bjørnen og gartneren, L'Ours et l'Amateur des jardins. Denne ble utgitt i 1678 og forteller om en tam bjørn som forsøker å slå i hjel en flue på sin sovende eiers ansikt med en stein, men dreper ham med slaget. Fabelen kan føres tilbake til India fra boka Panchatantra, der den handler om en ape. Panchatantra selv inkludert fabelen er basert på en persisk bok fra 1100-tallet som er kjent som Kalila og Dimna (på persisk کلیله و دمنه).
På fransk kalles en bjørnetjeneste le pavé de l'ours («bjørnestein(helle)»), på tysk Bärendienst, på svensk björntjänst og på russisk Медвежья услуга.

Misforståelse

Ifølge Aftenposten blir uttrykket av enkelte, særlig yngre, feilaktig brukt som betegnelse for «en stor tjeneste». Den samme misforståelsen har i noen svært få tilfeller blitt registrert på dansk; en artikkel i Weekendavisen i 1994 tidfestet dette fenomenet til 1992. Ifølge Dansk sprognævn oppfattes en bjørnetjeneste, som tradisjonelt betyr «en velment hjælp der imidlertid gør mere skade end gavn», nå også som «en stor hjælp eller tjeneste». Imidlertid har det i 2010-årene blitt påpekt at det er så få eksempler på en slik bruk av ordet at det er tvilsomt om det kan regnes som noen etablert betydning; i følge Sprogminuttet på Danmarks Radio finnes det bare en håndfull eksempler på slik bruk.
Språkrådet har rådet foreldre til å lære barna den korrekte, tradisjonelle betydningen og uttalt at dersom misforståelsen skulle vinne frem «ødelegger det for et godt ord som vi ikke har noe like fyndig alternativ til. Når man har hørt om Fontaines fabel, bør det være lett å huske hva bjørnetjeneste betyr».
Ramm-saken

Ramm-saken er en norsk uoppklart drapssak hvor Roald Ramm (71) ble funnet bundet og drept 8. desember 1995 i sitt hjem på Rødberg, mellom Larvik og Stavern. Drapsgrunnlaget var legemsbeskadigelse med døden til følge, og saken ble strafferettslig foreldet i 2010 og kan dermed ikke lenger straffeforfølges.

Saken

Ramm ble sist sett i live 30. november 1995, åtte dager før han ble funnet drept i sitt hjem på Rødberg av sin datter. Han var bundet og slått ihjel, samt seksuelt misbrukt. Åstedsgranskningen viste at det hadde pågått en lengre kamp gjennom flere av husets rom før dødsfallet inntraff og det fremstod som et mord umotivert av andre verdier som penger eller andre verdigjenstander. Det antas at Ramm kjente til gjerningsmannen da det ikke fantes tegn til innbrudd, men etter 330 blodprøver fant politiet likevel ingen match med gjerningmannens DNA. Ramm forventet et drapsforsøk, og han skaffet seg i forkant av hendelsen en hagle til selvforsvar. 
Politietterforskeren Jørn Lier Horst gav i 2004 ut boken Nøkkelvitnet basert på dette uoppklarte drapet. Drapet var også temaet i TVNorge-programmet som gikk 3. november 2002 – Fornemmelse for mord: Hvem drepte Ronald Ramm fra Larvik?. Saken ble også dekket av TV3 9. oktober 1998 i programserien Etterlyst, samt på TV2-serien Åsted Norge i 2017.
Æ e fra Ballsund, æ

Æ e fra Ballsund, æ er et musikkalbum med Stig Westeraas Nilsson, utgitt i 1976. Dette er hans første plate som soloartist.
Wolfgang von Kempelen

Liv og virke

Kempelen er mest kjent som oppfinner av «sjakktyrkeren», en maskinen han reiste rundt med og presenterte som en sjakkrobot. I realiteten var det en sinnrikt konstruert innretning styrt av en skjult sjakkspiller som kontrollerte bevegelsene til en figur med menneskelige trekk oppdresset i tyrkiskinspirerte klær. 
Kempelen var en mann med mange talenter, han bygde blant annet en bemerkelsesverdig settemaskin for den blinde musikeren og komponisten Maria Theresia Paradis og dampmaskiner som ble brukt under bygging av kanaler. Han prosjekterte ei pongtongbru over Donau ved Bratislava, slottsteateret i Budapest og fontenene ved Schönbrunn i Wien, og tok patent på en dampturbin til drift av kverner. 
Et forsøk på å finne opp et instrument som skulle imitere menneskestemmen lyktes ikke helt, men han studerte problemet grundig, og publiserte i 1791 Mechanismus der menschlichen Sprache nebst Beschreibung einer sprechenden Maschine.
Kempelen var en talentfull tegner, han skrev dikt,  epigrammer og et syngespill med tittelen Andromeda und Perseus.
Monnechroma

Utseende

Middelsstore, avlange, stort sett mørkt grønnlig, blåaktig eller fiolett metallisk fargede trebukker. Hodet er ikke påfallende forlenget. Antennene er middels kraftige og omtrent så lange som kroppen. Pronotum er rundet, med en liten, skarp tann midt på hver sidekant. Dekkvingene er noe avsmalnende bakover. Beina er lange og slanke, lårene gjerne mer eller mindre rødlige.

Levevis

Larvene utvikler seg i ved av løvtrær.

Utbredelse

Slekten er utbredt i Sør- og Mellom-Amerika, fra Mexico i nord til det sørlige Brasil i sør.
Fylkesvei 663 (Hedmark)

Fylkesvei 663 (Fv663) i Hedmark gikk mellom Nymoen og Hornset i Rendalen kommune. Veien var 1,0 km lang.
2019 ble veien del av fylkesvei 2212.
Parasovia perbella

Levevis

De aller fleste Hesperiinae har larver på gress eller andre enfrøbladete planter.

Utbredelse

Arten er utbredt i Kina.
Martine Hjørnevik

2016

Hjørnevik vant 60 meter, 200 meter og 60 meter hekk under Ungdomsmesterskapet innendørs 2016, i klassen J15. Utendørs deltok hun i Världsungdomsspelen 2016, og kom der på andreplass på 80 meter hekk (J14) og tredjeplass på 80 meter (J15). I Ungdomsmesterskapet i friidrett 2016 vant hun 100 meter og 80 meter hekk. 
I Junior-NM i friidrett 2016 deltok hun på 100 meter hekk i U20-klassen, og kom der på andreplass i sitt innledningsheat, men stilte ikke til start i finalen. I Ungdomsmesterskapet i friidrett 2016 vant hun 100 meter og 80 meter hekk.

2017

I Ungdomsmesterskapet innendørs 2017 vant hun 60 meter og 200 meter, med personlig rekord på begge distanser. Hun løp på 7,77 på 60 meter og 24,60 på 200 meter i finalene. 
Hun deltok i NM i mangekamp 2017, men fullførte ikke konkurransen. I juli deltok hun i Världsungdomsspelen 2017, og vant 100 meter hekk og kom på andreplass på 100 meter, i klassen jenter 16. Hun ble tatt ut til å delta i European Youth Olympic Festival 2017, der hun fikk sølv på 100 meter hekk, bak Zoë Sedney fra Nederland.  
Junior-NM i friidrett 2017 ble arrangert i Harstad, og Hjørnevik vant der 100 meter hekk i U20-klassen. Hun deltok i Nordisk juniormesterskap i friidrett 2017 i Umeå, og kom der på fjerdeplass på 100 meter hekk, 13 hundredeler bak Julia Enarvi som fikk bronsemedaljen. Hun vant 100 meter og 80 meter hekk under Ungdomsmesterskapet i friidrett 2017.

2018

Hjørnevik vant 60 meter hekk under NM i friidrett innendørs 2018, i sitt første løp med seniorhekker. Hun løp på 8,36 sekunder, som var årsbeste i verden i U18-klassen og kun to hundredeler bak den norske juniorrekorden på denne øvelsen. 
Hun deltok i U18-EM i friidrett 2018 i Győr i Ungarn, og vant der 100 meter hekk med ny personlig rekord og årsbestetid i europa for U18-utøvere, med tiden 13,26.
Tlaloc

Tlaloc (også kjent som Nuhualpilli) ble omtalt som regnguden i aztekisk mytologi. Aztekerne trodde at han var ansvarlig for både regn og tørke og at han var skapt av andre guder. Menneskeofringer og spesielt ofringer av barn var vanlig for Tlaloc.

Etymologi

Tlaloc var assosiert med vannverden til de døde, og med jorden. Hans navn er antatt å være avledet fra et ord på nahuatl som betyr «jord», tlālli, og dets mening har ulikt blitt tolket som «stien under jorden», «lange hule», eller «han som er gjort av jord».
J. Richard Andrews har tolket navnet som «en som ligger på land», identifiserte Tlaloc som en sky som hvilte på fjelltopper. Andre navn for Tlaloc var Tlamacazqui («Giveren») og Xoxouhqui («Den grønne»); og (blant den samtidige Nahua av Veracruz) Chaneco.
Jason Molina

Diskografi

Alle utgivelser er på Secretly Canadian, hvis det ikke står noe annet.
Huun-Huur-Tu

Huun-Huur-Tu (tuvinsk: Хүн Хүртү Khün Khürtü) er en musikkgruppe fra Tuva, en russisk republikk ved grensen til Mongolia.
Ett av de distinktive elementene i musikken deres er strupesang. De bruker instrumenter som igil, khomus, doshpuluur, sjamantrommer og annet.

Historie

Xöömei-kvartetten Kungurtuk ble dannet i 1992 av Kaigal-ool Khovalyg, brødrene Alexander og Sayan Bapa, og Albert Kuvezin. Ikke lenge etterpå forandret gruppen navnet til Huun-Huur-Tu, som betyr solstråler, nærmere bestemt den effekten man kan se ved soloppgang på steppene, hvor høyt gress deler sollyset opp i vannrette stråler som blir klart synlige i morgendisen.
Musikken er fokusert på tradisjonelle tuvinske folkesanger. Det første albumet, 60 Horses In My Herd, ble sluppet i 1993. Det var spilt inn i London og Mill Valley, California.
Kuvezin forlot gruppen for å danne det mer rock-baserte Yat-Kha før innspillingen av det neste albumet begynte. Kuvezin ble erstattet av Anatoli Kuular, som tidligere hadde arbeidet med Khovalyg og Kongar-ool Ondar i Tuva Ensemble. Den nye besetningen spilte inn The Orphan's Lament i New York City og Moskva, og ga det ut i 1994.
I 1995 forlot Alexander Bapa, som hadde produsert de to første albumene, bandet. Han ble erstattet av Alexei Saryglar, tidligere et medlem av det russiske ensemblet Siberian Souvenir. Et tredje album, If I'd Been Born An Eagle, spilt inn i Nederland, fulgte i 1997. Denne gangen spilte gruppen i tillegg til den tradisjonelle folkemusikken, noen mer kontemporære tuvinske sanger fra den siste halvdelen av det 20. århundre.
Tidlig i 1999 slapp gruppen sitt fjerde album, Where Young Grass Grows. For første gang på et Huun-Huur-Tu-album kunne man høre ikke-tuvinske instrumenter (annet enn gitar), blant annet harpe, tabla, scottish smallpipes og synthesizer. Albumet har også to utdrag av opptak av Kaigal-ool og Anatoli som synger mens de rir på de tuvinske steppene.
I 2001 utga gruppen sitt første konsertalbum.
I 2003 forlot Kuular gruppen og ble erstattet med Andrey Mongush, en erfaren lærer i xöömei og tuvinske instumenter.